钦定古今图书集成/明伦汇编/氏族典/第197卷 > 《廖用贤尚友录》 > 乔君章
## 钦定古今图书集成/明伦汇编/氏族典/第197卷 > 《廖用贤尚友录》 > 乔君章

按《山西通志》：“君章，平阳人。万历间任蒲城主簿。会华
州失守，备御有方，寇不敢犯，民恃以安。移摄渭南，设
法运漕，官民两便。渭新簿至，民遮留二日不得出。比
至渭，渭人要之，割其镫，误伤拉者之手指，血淋漓。既
渡渭，蒲人噪而归，伤指者不可疗，家人环哭。其人曰：
‘使公还，吾即死不恨’。”其感悦民心有如此。